Sophisticated Lady

«Sophisticated Lady» er en amerikansk jazzstandard, skrevet som en instrumental i 1932 av Duke Ellington og Irving Mills. Teksten ble tilføyd av Mitchell Parish. Den ble møtt med godkjennelse fra Ellington, som beskrev den som «vidunderlig, men passet ikke helt til min opprinnelige idé».

Den opprinnelige idéen var inspirert av tre av Ellingtons grunnskolelærere: «De lærte hele vinteren og turnérte i Europa om sommeren. For meg betyr det sophistication».
Innspillinger
Arild Andresen, piano med guitar og bass spilte den inn i Oslo 11. mars 1955 som den første melodien i medleyen, «Klaver-Cocktail Nr. 3», hvor også «With a Song in My Heart» og «Flamingo» inngikk. Medleyen ble utgitt på 78-platen His Master's Voice A.L. 3514. 
Linda Ronstadt spilte inn sangen med Nelson Riddle. Den ble utgitt på LP-platen Lush Life (Asylum 60387) i november 1984
I 1987 gjorde gitarist Larry Coryell en coverversjon. Den ble utgitt på CD-platen Toku Do (Muse/Impulse 5350)
Rockbandet Chicago gjorde en coverversjon. Den ble utgitt på tilbake-til-røttene-CD-platen Night & Day: Big Band(Giant 9 24615-2) 23. mai 1995
I 2005 gjorde en annen instrumentalist, Marcus Miller, en coverversjon. Den ble utgitt på CD-platen Silver Rain (JVC Victor 61266, Koch Records 5779 og Victor Records VICJ61266) i 2005 

 Norsk versjon 
Tora Augestad har skrevet en norsk tekst. Hennes norske versjon heter «Sofistikerte frøken».

 Innspilling 
Pitsj.  Utgitt på CD-platen Gjenfortellinger (Grappa GRCD 4317) i 2009

 Referanser 

 Eksterne lenker 
 «Sophisticated Lady» på jazzstandards.com
 Who Was Duke's Sophisticated Lady?

Kategori:Sanger fra USA
Kategori:Sanger fra 1932